**TEHNIČKA SPECIFIKACIJA PREDMETA NABAVE**

**Predmet nabave:** Dobava i ugradnja autobusnih nadstrešnica

**Evidencijski broj nabave:** 37/24

**Tražene karakteristike autobusne nadstrešnice:**

* dimenzije: dužina 4900 mm (dozvoljeno odstupanje ± 100 mm), širina 1900 mm (dozvoljeno odstupanje ± 100 mm), visina minimalno 2200 mm
* konstrukcija nadstrešnice izvedena od nehrđajućeg čelika (inoxa) AISI 304 ili 316, boja po izboru Naručitelja (iz RAL kataloga)
* ispune nadstrešnice bočno (obje strane) i iza (leđna ispuna) izvedene od sigurnosnog kaljenog ili laminiranog stakla debljine minimalno 10 mm. Ispune moraju biti otporne na vandalizam, UV zračenje, vremenske utjecaje te imati izolacijska svojstva u smislu umanjenja zagrijavanja prostora nadstrešnice uzrokovanog sunčevom toplinom
* krov izveden od akrilnih ili polikarbonatnih ploča debljine minimalno 4 mm, boje po izboru Naručitelja. Krov mora biti otporan na UV zračenje, vremenske utjecaje (osobito na tuču/grad) te imati izolacijska svojstva u smislu umanjenja zagrijavanja prostora nadstrešnice uzrokovanog sunčevom toplinom
* sve manje metalne komponente (matice, vijci i sl.) moraju biti iste boje kao i konstrukcija nadstrešnice te izrađeni od metala otpornog na koroziju i vremenske uvjete
* na bočne ispune istaknuti grb i naziv Naručitelja (dizajn u dogovoru s Naručiteljem).

**Tražena dodatna oprema i njene karakteristike:**

1. **Klupa:**
* dimenzije: dužina minimalno 1400 mm, širina 450 mm (dozvoljeno odstupanje ± 50 mm), visina 450 mm (dozvoljeno odstupanje ± 50 mm)
* klupa može biti integrirana u konstrukciju nadstrešnice ili samostojeća. Konstrukcija klupe se izvodi od istog materijala i u istoj boji kao i konstrukcija nadstrešnice (nehrđajući čelik). Na konstrukciju klupe postavlja se sjedište izvedeno od letava u formi imitacije drveta, izrađenih od materijala otpornog na vandalizam i vremenske uvjete. Ukoliko se ponudom predviđa i naslon klupe, naslon mora biti izveden u istom materijalu kao i sjedište klupe.
1. **Vitrina plana vožnje:**
* dimenzije: širina minimalno 420 mm, visina minimalno 297 mm (papir formata A3)
* izvedena u formi kućišta od nehrđajućeg metala sa staklom otpornim na vandalizam. U kućište ugraditi bravu za ograničavanje pristupa materijalu unutar kućišta. Po isporuci predati Naručitelju najmanje 3 (tri) primjerka ključeva za vitrinu.